**ЈАВНИ ПОЗИВ ЗА УЧЕШЋЕ У ЈАВНОЈ РАСПРАВИ**

**О НАЦРТУ ЗАКОНА О ЗАШТИТИ ПРАВА ЛИЦА СА МЕНТАЛНИМ СМЕТЊАМА, КОРИСНИКА СУЛУГА СМЕШТАЈА У СОЦИЈАЛНОЈ ЗАШТИТИ**

 Министарство за рад, запошљавање, борачка и социјална питања позива заинтересоване грађане, као и стручну јавност да се упознају са текстом Нацрта закона о заштити права лица са менталним сметњама, корисника услуга смештаја у социјалној заштити и да дају своје коментаре, сугестије и предлоге.

 Јавна расправа о Нацрту закона о заштити права лица са менталним сметњама, корисника услуга смештаја у социјалној заштити одржаће се од 29. марта до 17. априла 2019. године.

 Програм јавне расправе о Нацрту закона, са Нацртом закона и прилозима утврђеним Пословником Владе, објављује се на интернет страници Министарства за рад, запошљавање, борачка и социјална питања и Порталу е-управе.

 Предлози, сугестије, иницијативе и коментари достављају се Министарству за рад, запошљавање, борачка и социјална питања путем електронске поште на e-mail адресу: socijalnа.zastita@minrzs.gov.rs или поштом на адресу Министарство за рад, запошљавање, борачка и социјална питања, Београд, Немањина бр. 22-24, са напоменом: „За јавну расправу о Нацрту закона о заштити права лица са менталним сметњама, корисника услуга смештаја у социјалној заштити”.

 Саставни део овог јавног позива је Програм јавне расправе и текст Нацрта закона о заштити права лица са менталним сметњама, корисника услуга смештаја у социјалној заштити, са образложењем и прилозима утврђеним Пословником Владе, који је одредио Одбор за јавне службе.